Amezgun

Amezgun d yiwet n talɣa n tẓuri yettmaggan s webrid n twizi, ideg tekkin isegbaren d tsegbarin akken ad d-mettlen tarmit n kra n uneḍru ilaw neɣ asugnan zzat uhanay n medden, deg umkan iheyyan i wakken, iwumi qqaren asayes. Inaẓuren imir zemren ad gen taywelt akked wid yettferrijen s usdukkel n yisɣal, awalen, tizlatin, aẓawan d ccḍeḥ. Llan iferdisenntẓuri yettwaseqdacen deg-s i uwenneɛ umettel, am idikuṛen, asiɣi n tafat, isuyas umezgun.

Amezruy

Amezgun ilul-d deg tmurt n Legrig, anda tuɣ llant temzizzlin n tetetrajidit di lqern wis IV send Talalit. Ma deg Ruma iban-d deg lqern III sendd Tal. Amettal yella iteddu-d deg uraren n usfugel i d-yettilin deg temdint. Deg Ruma ixxamen umezgun tuɣ-iten bnan s wesɣar anda ur ggiten ara yimferrjen uqbel ad bnun imeqqran-nni n ublaḍ am win n Pompeus, neɣ win Sabrata deg Tmazɣa taṛumanit ( Ṭrables n tura).

Aɣbalu: Ablug n Samir Tighzert /Timuɣliwin